
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea modificării art.1, alin. (3) din HCL nr. 12/31.01.2012 privind aprobarea cofinanţării de către Municipiul Focşani, în calitate de partener, prin Serviciul Public Local de Asistenţă Socială Focşani, a  proiectului Adăpost de Noapte “Sfântul Nicolae cel Nou”,  derulat de către Societatea Naţională de Cruce Roşie din România - filiala Vrancea, în vederea asigurării continuării acestuia 

      Consiliul Local al Muncipiului Focşani , judeţul Vrancea , întrunit în şedinţă ordinară;
· Analizând   proiectul  de  hotărâre  iniţiat  de  Primarul Municipiului Focşani prin care propune aprobarea modificării art.1, alin. (3) din HCL nr.12/312.01.2012 privind aprobarea cofinanţării de către Municipiul Focşani, în calitate de partener, prin Serviciul Public Local de Asistenţă Socială Focşani, a proiectului Adăpost de Noapte “Sfântul Nicolae cel Nou” , derulat de către Societatea Naţională de Cruce Roşie din România - filiala Vrancea, în vederea asigurării continuării acestuia şi raportul întocmit de Direcţia economică inregistrat la nr.18829/11.04.2012 ;
· Văzând  avizul  Comisiei  pentru  buget,  finanţe,  investiţii, liberă iniţiativă economic şi servicii publice şi Comisiei pentru drepturile omului, culte, relaţii cu cetăţenii, muncă şi protecţie socială;
· Având  în  vedere  adresa  transmisă  de  Societatea  Naţională  de  Cruce  Roşie  din România - filiala Vrancea nr. 142 / 10.04.2012 înregistrată la nr.18734 / 11.04.2012; 
· In baza art. 36, alin (1), alin. (2),  lit.“b” si “d”, alin (4), lit. “a”, lin (6), lit “a’ , pct.2 precum  si  in  temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

           Art.1 Se aprobă modificarea art.1, alin (3) din HCL nr. 12/312.01.2012 privind aprobarea cofinanţării de către Municipiul Focşani, în calitate de partener, prin Serviciul Public Local de Asistenţă Socială Focşani, a proiectului Adăpost de Noapte “Sfântul Nicolae cel Nou” , derulat de către Societatea Naţională de Cruce Roşie din România - filiala Vrancea, în vederea asigurării continuării acestuia,  în sensul modificării cheltuielilor eligibile monitorizate de Serviciul Public Local de Asistenţă Socială Focşani şi anume a cheltuielilor de personal care vor avea următorul cuprins:
· “Cheltuieli cu personalul contractat de Societatea Naţională de Cruce Roşie din România - filiala Vrancea pentru prestarea serviciilor sociale în cadrul Adăpostului de noapte “Sfântul Nicolae cel Nou ”: 1 administrator, 1 asistent social, 2 psihologi, 3 paznici, 3 ingrijitori, la nivelul unui salariu minim aferent funcţiei ; “
           Art.2 Celelalte prevederi ale HCL nr.12/31.01.2012 rămân nemodificate.
           Art.3 Prezenta hotărâre va fi comunicată de către Directia administraţie publică locală compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul Public Local de Asistenţă Socială Focşani şi Societatea Naţională de Cruce Roşie din România - filiala Vrancea..

                  PREŞEDINTE DE ŞEDINŢĂ, 

                          Oloeriu Ioan Liviu

                                                                             CONTRASEMNEAZĂ:
                                                                                    SECRETARUL MUNICIPIULUI  
                                                                                                      FOCŞANI

                                                                                              Eduard Marian Corhana

Municipiul Focşani, 24 aprilie 2012                                                      

